NaiveNeuron/SloPal huggingface dataset:
Glváč, Martin, podpredseda NR SR (2019-10-24):
Ďakujem. Pýtam sa zo zvyšných vystupujúcich, či chce niekto k tomuto zákonu vystúpiť. Nech sa páči, pokiaľ to bude pokračovať týmto spôsobom, preruším rokovanie do deviatej hodiny. Nech sa páči, pán poslanec Dostál, máte slovo.
J. Halecký, poslanec: (2009-11-05):
Avšak nesmieme zabúdať na hlavnú a podstatnú vec, prečo tento zákon vzniká a na čo má byť, to je ani nie tak kvôli firmám, závodom, podnikom, ale kvôli zamestnancom, aby zamestnanci vo väčších podnikoch pri hromadnom prepúšťaní neboli prepustení z práce z nie príliš odôvodnených dôvodov. To znamená, že ide tu hlavne o zamestnancov, kde v konkurze už majitelia firmu veľmi ani nezachraňujú, ani nekonsolidujú, ani nepredávajú. Skôr to trvá veľmi dlhý čas a tento zákon rieši tieto otázky rýchlo, promptne a jasne. Jasne v tom zmysle, že nebude čakať na rôzne ďalšie domáce a zahraničné firmy, pokiaľ sa budú zaujímať a kupovať krachujúci podnik a podnik v nejasných perspektívach. Takže štát to odkúpi prednostne, ale ako už bolo zdôraznené, dočasne. To znamená, že štát nebude v masovom meradle odkupovať niektoré podniky, ale iba tie, čo majú perspektívu sa zachrániť a udržať v danom regióne zamestnanosť. Myslím si, že tento zákon bude prínosom aj u nás. Ďakujem.
Šeliga, Juraj, podpredseda NR SR (2020-11-04):
Prezentujme sa, prosím, a hlasujme. (Hlasovanie.) Prítomných 107, za 23, proti 43, zdržalo sa 39, nehlasovali 2. Konštatujem, že tento bod sme neschválili. Nech sa páči, ďalej.
P. Džurina, poslanec: (2009-04-24):
Na tajné hlasovanie o návrhu na opakovanú voľbu kandidátov na člena Rady pre reguláciu bolo vydaných a poslanci si osobne prevzali 128 hlasovacích lístkov, teda na voľbe bolo prítomných 128 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na opakovanú voľbu kandidátov na člena Rady pre reguláciu nula poslancov neodovzdalo hlasovacie lístky. Zo 128 odovzdaných hlasovacích lístkov bolo 7 neplatných a 121 platných. Podľa platných hlasovacích lístkov overovatelia zistili, že za Jána Hijja hlasovalo 74 poslancov, proti 21 poslancov, zdržalo sa hlasovania 26 poslancov. Za Igora Masára hlasovalo 58 poslancov, proti 37 poslancov, zdržalo sa hlasovania 26 poslancov. Na voľbu kandidátov na člena Rady pre reguláciu je potrebný súhlas nadpolovičnej väčšiny prítomných poslancov. Overovatelia konštatujú, že v opakovanej voľbe v tajnom hlasovaní bol za kandidáta na člena Rady pre reguláciu zvolený pán Ján Hijj.
Hort, Milan, podpredseda NR SR (2011-07-08):
Ďakujem, pán minister, zaujmite miesto určené pre navrhovateľov aj v tomto prípade. A teraz dávam slovo spoločnému spravodajcovi z výboru pre pôdohospodárstvo a životné prostredie poslancovi Igorovi Sidorovi, aby nás informoval o výsledku rokovania výborov a aby odôvodnil návrh a stanovisko gestorského výboru. Pán poslanec, nech sa páči.
Bugár, Béla, podpredseda NR SR (2019-06-20):
Pani spravodajkyňa, nech sa páči, môžte ešte.
B. Bugár, podpredseda NR SR: (2005-05-19):
S. Husár, poslanec: ... písm. c) zákona o rokovacom poriadku prerokovať predložený návrh zákona v druhom čítaní.
Žiga, Peter, podpredseda NR SR (2024-02-06):
Pani poslankyňa Kosová.
Pčolinský, Peter, podpredseda NR SR (2022-12-08):
Pán poslanec Štefan Kuffa.
Paška, Pavol, poslanec NR SR (2011-02-11):
Ďakujem pekne. Dúfam, že mne ten mikrofón nevypnete napriek tomu, že možno poviem opäť nepríjemné pre vás veci. Je to škandalózne, len, pán Kaliňák, pravdepodobne budeme musieť voliť iné metódy, pretože, tak ako som povedal, v parlamente sa už dnes nedá slobodne povedať nič. Ja viem, že je to nepríjemné a že toto je vaša snaha. Tak vypnite nám všetkým mikrofóny. Ja neviem, môžte nám zobrať preukazy. Zakážte nám vstup do niektorých priestorov. Máte široký rozsah možností, pán predseda a dámy a páni z koalície, ako sa vyhnúť tomu, že niekto vám sem-tam povie pravdivý, ale pre vás veľmi nepríjemný názor, čo je dôležité, a dúfam, že nevypnete aj tie kamery, ktoré sú tu. A dúfam, že demokraticky a nepoliticky zvolená generálna riaditeľka Rozhlasu a televízie Slovenska určite ako prvé nezruší aspoň tie nočné záznamy z rokovania tohto parlamentu, kedy si ľudia môžu pozrieť naživo bez toho, aby to niekto strihal, aby s tým niekto manipuloval, aké názory odznievajú na pôde Národnej rady. Ďakujem vám veľmi pekne. (Potlesk.)
Glváč, Martin, podpredseda NR SR (2019-01-30):
Ďakujem. Otváram všeobecnú rozpravu. Do rozpravy som dostal dve písomné prihlášky: pán poslanec Sopko a pán poslanec Žarnay. Ako prvý pán poslanec Sopko, nech sa páči, máte slovo.
Ďuriš Nicholsonová, Lucia, podpredsedníčka NR SR (2016-12-06):
Pán poslanec Sloboda, nech sa páči.
Kubánek, Stanislav, poslanec NR SR (2018-10-24):
Pán predsedajúci, dajte, prosím, hlasovať o tom, že prerokujeme návrh zákona v treťom čítaní ihneď.
Paška, Pavol, predseda NR SR (2012-10-24):
Faktické poznámky, páni poslanci Chren, Figeľ, Poliačik, Kolesík, Droba, Hlina, Vašečka, Jasaň. Ešte mi ukážte, technici, kto všetko tam je. Asi všetko. Pán poslanec Jasaň bol posledný. Končím možnosť sa prihlásiť. Pán poslanec Chren.
Bugár Béla, podpredseda NR SR (2018-06-13):
Nie. Nemôžte, pani poslankyňa, mohli ste v rozprave, ste tam vystupovali dosť často, takže mohli ste, teraz sa už nedá podľa rokovacieho poriadku. Budeme pokračovať v hlasovaní o návrhu na zmeny v zložení výborov, ako je to uvedené v tlači 1041. Prosím, prezentujme sa a hlasujme. (Hlasovanie o návrhu na zmeny v zložení výborov Národnej rady Slovenskej republiky , tlač 1041.) (Hlasovanie.) Prítomných 138 poslancov, za 136, 1 sa zdržal, 1 nehlasoval. Konštatujem, že uznesenie sme schválili. Teraz prosím pána poslanca Šucu, aby ako spoločný spravodajca z výboru pre obranu a bezpečnosť uviedol hlasovanie v druhom čítaní o vládnom návrhu zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov (tlač 941). (Hlasovanie o vládnom návrhu zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov , tlač 941.)
Kmec, Stanislav, poslanec NR SR (2017-03-23):
Pán predsedajúci, keďže sme odhlasovali pozmeňujúci a doplňujúci návrh vyplývajúci z rozpravy, dajte, prosím, hlasovať o tom, že prerokujeme návrh zákona v treťom čítaní ihneď.
Vaľová, Jana, poslankyňa NR SR (2013-03-19):
Ďakujem pekne. Ja chápem kolegov z KDH, že sú nervózni, pretože vo VÚC-kach do Prešovského kraja a v Humennom neprešiel ani jeden poslanec KDH z piatich. Tak sú nervózni. Pretože keď tam sedia poslanci alebo chcú byť tí, ktorí sú za SMER, ľudia si vyberú iných, nie ich. Lebo je to výber občanov. Kolegovia, nebuďte nervózni, tohto roku už nejdem do VÚC-iek kandidovať. Možno sa jedno miesto uvoľní a možno si tam sadne konečne aj slabší alebo menej výkonnejší človek, ktorého ľudia nechceli. Už bol predtým na kandidátke, ale už budú mať menší výber. To chce pán Brocka docieliť, aby občania mali menší výber. Aby tí, ktorých nechcú, tých z KDH, ktorých tam stále nevolia. Nebuďte nervózni, možno už aj vám zvolia nejakého poslanca. Mne je to ľúto, pán kolega. A viete, pán kolega Brocka, použijem slová vášho kolegu pána poslanca, nie je tu teraz, aby mi nešiel čas, ja si na to spomeniem, Mikloška, ktorý mi povedal: Pani poslankyňa, viete ten pán Brocka, už keď vám toto koľkokrát toto rozpráva, už aj keď manžel to povie manželke, už je to trápne. Pán kolega, vy ste už taký, skutočne taký nasrdený starý pán, ktorý tu sedí 20 rokov a vybíja sa tu na poslancoch. Skutočne je mi to ľúto. Vyjdite trošku už vonku, lebo 20 rokov ste taký už. Áno, to nie je urážka, ja, to je moje hodnotenie. A tí, ktorí stále rozprávajú o platoch, tak nech sa pozrú, tak nech sa pozrú o platy. Platy sú jednoducho zo zákona. A ja nemôžem mať plat, ako má plat niekto v obci, pretože vykonávam úplne inú prácu. A čo sa týka stretávania s občanmi, čo sa stretávame s občanmi, tak ja sa s občanmi stretávam aj tuná, pretože ja mám voličov, aj všetci, ktorí sme tu, máme voličov všade. Nielen tam presne, kde bývame, v tom meste alebo v tej obci. Takže ja sa so všetkými snažím stretnúť. Takže ešte raz, KDH, nebuďte nervózni. Ak my smeráci, toľko na nás tlačíte, ja teraz uvoľním jedno miesto a budem vám pán Brocka referovať, či v Prešovskom kraji niekoho z KDH zvolia v Humennom, lebo už tam nie je možné, aby si vybrali niekoho z KDH.
B. Bugár, podpredseda NR SR: (2002-04-11):
Nech sa páči, pán spravodajca, máte slovo. P. Ošváth, poslanec: Vážený pán predseda, vážený pán minister, kolegyne, kolegovia, predkladám vám spoločnú správu výborov Národnej rady Slovenskej republiky o prerokúvaní vládneho návrhu ústavného zákona o bezpečnosti štátu v čase vojny, vojnového stavu, výnimočného stavu a núdzového stavu vo výboroch Národnej rady Slovenskej republiky v druhom čítaní. Výbor Národnej rady Slovenskej republiky pre obranu a bezpečnosť ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky číslo 350/1996 Z. z. o rokovacom poriadku Národnej rade Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní uvedeného návrhu zákona. Uznesením Národnej rady Slovenskej republiky číslo 1884 z 8. februára 2002 bol vládny návrh ústavného zákona o bezpečnosti štátu v čase vojny, vojnového stavu, výnimočného stavu a núdzového stavu pridelený na prerokovanie týmto výborom Národnej rady Slovenskej republiky: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu, Výboru Národnej rady Slovenskej republiky pre ľudské práva a národnosti a Výboru Národnej rady Slovenskej republiky pre obranu a bezpečnosť. Uvedené výbory prerokovali uvedený návrh zákona v lehote určenej rozhodnutím predsedu Národnej rady Slovenskej republiky. Iné výbory o návrhu zákona nerokovali. Gestorský výbor konštatuje, že do začatia rokovania o vládnom návrhu ústavného zákona nedostal žiadne stanoviská od poslancov podané podľa § 75 ods. 2 zákona Národnej rady Slovenskej republiky o rokovacom poriadku Národnej rady Slovenskej republiky. K predmetnému návrhu zákona Výbor Národnej rady Slovenskej republiky pre verejnú správu o návrhu uznesenia nehlasoval preto, že podľa § 52 ods. 2 zákona Národnej rady Slovenskej republiky číslo 350/1996 Z. z. o rokovacom poriadku Národnej rady Slovenskej republiky v znení neskorších predpisov nebola prítomná potrebná väčšina všetkých jeho členov. Z celkového počtu 12 poslancov bolo prítomných 6 poslancov. Ostatné výbory Národnej rady Slovenskej republiky súhlasia s návrhom zákona a odporúčajú Národnej rade Slovenskej republiky zákon schváliť s týmito pozmeňujúcimi a doplňujúcimi návrhmi, ktoré máte uvedené v spoločnej správe výborov rozdané vo vašich laviciach pod tlačou 1311. Nebudem ich preto všetky čítať. Obmedzím sa len na správu, respektíve stanovisko gestorského výboru, ktorý po prerokovaní pozmeňujúcich a doplňujúcich návrhov, ktoré dostal, po prvé, podľa § 79 ods. 4 zákona o rokovacom poriadku schválil túto spoločnú správu, a po druhé, odporúča Národnej rade Slovenskej republiky po a) podľa § 79 ods. 4 písm. e) zákona o rokovacom poriadku schváliť návrhy, ako sú uvedené v spoločnej správe a ako ich odporúča gestorský výbor. Po b) podľa § 79 ods. 4 písm. f) zákona o rokovacom poriadku po schválení návrhov uvedených v spoločnej správe návrh zákona ako celok schváliť. Pán predsedajúci, prosím, aby ste otvorili všeobecnú rozpravu.
Jurinová, Erika, podpredsedníčka NR SR (2014-10-14):
Pán poslanec Duchoň.
Heger, Eduard, podpredseda vlády a minister financií SR (2020-04-07):
Dobrý deň prajem. Vážené panie poslankyne, vážení poslan..., páni poslanci, vážený pán predseda, vážení páni podpredsedovia, ďakujem veľmi pekne za vašu trpezlivosť. Vidíme sa tu opäť, tak ako som avizoval vlastne aj minulý týždeň, prichádzame s ďalším opatrením, ktoré vlastne pomôže ľuďom odložiť si splátky, ako už bolo avizované, jednak splátky úverov a splátky lízingov. Samozrejme, o obsahu sa budeme baviť práve v prvom čítaní, toto je návrh skrátené legislatívne konanie, kde, myslím, že nie je potrebné to nejako hlbšie vysvetľovať, asi všetci rozumieme súvislostiam, takže je to práve z dôvodu COVID-u, a k tomu, aby sme pomohli ľuďom vlastne tieto splátky odložiť, a, samozrejme, aj malým a stredným podnikom, takže myslím si, že to samé osebe hovorí o dôležitosti. Zároveň ďakujem aj pánom poslancom a poslankyniam z finančného výboru, ktoré vlastne jednohlasne schválili toto, tento návrh na skrátené legislatívne konanie. Takže toľko na úvod od mňa, verím, že viacej sa porozprávame práve pri tom prvom čítaní. Ďakujem pekne.
M. Číž, podpredseda NR SR: (2007-03-22):
Teraz sa pýtam pána poslanca Gála, či chce využiť možnosť položiť v rozsahu dvoch minút otázku. Pokiaľ áno, prosím slovo pre pána poslanca Gála.
Blanár, Juraj, podpredseda NR SR (2023-02-14):
Ďakujem, pán spravodajca. Nejaké technické záležitosti sme si preverovali od organizačného výboru, aby som vedel uviesť ďalší bod správne. Otváram všeobecnú rozpravu na odporúčanie pána spravodajcu, keďže všetky podmienky boli splnené na ňu, aby sme otvorili, písomnú prihlášku som neobdržal. Má záujem niekto ústne sa prihlásiť? Môže tak urobiť teraz. Konštatujem, že nie je tomu tak, preto vyhlasujem všeobecnú rozpravu za uzavretú. Ďakujem pánovi spravodajcovi aj pánovi navrhovateľovi za prednesenie, pánovi spravodajcovi za spoluprácu, ale, pán navrhovateľ, poprosím, aby ste zotrvali na mieste. Len chcem ešte k tomuto prerokovanému bodu uviesť, že dnes o 17.00 hod. budeme o ňom hlasovať, a prerušujem rokovanie o tomto bode v tomto okamihu. Teraz len pre informáciu, vážené pani poslankyne, páni poslanci, 88. bod (parlamentná tlač 1368), návrh pána poslanca Martina Čepčeka na vydanie zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov sme presunuli na budúcu schôdzu, ktorá bude po tejto nasledovať, takže o tomto nebudeme. (Reakcia z pléna.) Nuž, pán navrhovateľ ma informuje, že informáciu, ktorú tu mám uvedenú, že pôjde na ďalšiu schôdzu, že nie je ešte právoplatná a že prepadol tento bod na záver schôdze. Je to, ešte raz, bod 88 a parlamentná tlač 1368, takže prepadáva tento bod, aj keď pán poslanec Martin Čepček sa tu nachádza, takže mali by ste ho predniesť, ale ja nechcem teraz tu robiť nejaké divadlo, že tu budete utekať a predstierať, ale neviem, na základe čoho bola táto dohoda, že to prepadáva. Ja som mal informáciu, že pôjde na ďalšiu schôdzu, čiže... (Navrhovateľ pristúpil k predsedníckemu pultu, konzultácia predsedajúceho s navrhovateľom mimo mikrofónu.) Páni poslanci, poslankyne, páni poslanci, je tu situácia, ktorá sa stala nešvárom v tomto volebnom období, že tu prepadávajú návrhy zákonov a poslanci možno veľakrát odchádzajú, a nemyslím, že je to správne. Ja nemôžem prinútiť pána poslanca Čepčeka, aby tento návrh zákona predniesol, ale v rámci korektnosti pre ostatných poslancov, ktorí možno boli pripravení, že budú pokračovať v ďalšom bode, tak vyhlasujem aspoň krátku, trojminútovú prestávku a budeme pokračovať ďalším bodom programu, ktorý nasleduje. To je všetko, čo môžem v tejto chvíli urobiť. (Prestávka.)
V. Veteška, podpredseda NR SR: (2004-07-06):
Vážené panie poslankyne, páni poslanci, bod číslo 13 nemôžeme prerokovať, pretože teraz bude o 17.00 hodine zasadať ústavnoprávny výbor a výsledky rokovania tohto výboru sú potrebné na ďalšie prerokovanie tohto bodu v parlamente. Predpokladám, že ešte do konca dnešného rokovacieho dňa sa výsledky rokovania ústavnoprávneho výboru dozvieme a budeme môcť zaujať stanovisko. Ďalej v bode číslo 14 máme návrh uznesenia Národnej rady Slovenskej republiky, ktorým Národná rada Slovenskej republiky žiada, aby vláda Slovenskej republiky predložila na rokovanie Národnej rady Slovenskej republiky správu o situácii v Iraku. O tomto budeme len hlasovať a ďalej budeme pokračovať bodom návrh na zmeny v zložení členov stálych delegácií Národnej rady Slovenskej republiky v medzinárodných parlamentných organizáciách . Návrh uznesenia Národnej rady, ktorý bol vypracovaný na základe návrhov jednotlivých poslaneckých klubov, ste dostali ako tlač č. 778. Otváram rozpravu. Kto sa hlási, prosím, do rozpravy k tomuto bodu programu? Nikto. Končím možnosť prihlášok. Vyhlasujem rozpravu za skončenú a prerušujem rokovanie o tomto bode programu, ktorý bude predmetom potom hlasovania. Pristúpime k rokovaniu o návrhu uznesenia Národnej rady Slovenskej republiky, ktorým Národná rada Slovenskej republiky žiada vládu Slovenskej republiky o predloženie správy o uzatvorení zmluvy so Svetovou bankou na čerpanie úveru na modernizáciu sektora zdravotníctva . Návrh uznesenia ste dostali ako tlač č. 784. Dávam slovo poslancovi Pavlovi Paškovi, aby návrh uznesenia uviedol. Pán poslanec Paška! Prosím kolegov z poslaneckého klubu strany Smer, keby ste mohli pána poslanca Pašku vyhľadať, aby mohol predložiť, nech sa páči.
Laššáková, Jana, podpredsedníčka NR SR (2015-04-16):
Pán poslanec Matovič, ale! Keď ste vy rozprávali, nikto nevykrikoval!
Klus, Martin, podpredseda NR SR (2019-11-27):
Ďakujem, prezentujme sa a hlasujme. (Hlasovanie.) Prítomných 136, za 82, proti nik, zdržalo sa 42 a nehlasovali 10. Konštatujem, že Národná rada schválila navrhované uznesenie. Teraz budeme hlasovať v druhom čítaní o návrhu poslancov Sárközy, Bastrnáka, Bugára a Vörösa na vydanie zákona, ktorým sa mení a dopĺňa zákona č. 150/2013 Z. z. o Štátnom fonde rozvoja bývania (tlač 1723), bod 21 schváleného programu. Spoločným spravodajcom je člen výboru pre hospodárske záležitosti poslanec Štefan Vavrek. Prosím, aby hlasovanie uvádzal. (Hlasovanie o návrhu poslancov Národnej rady Slovenskej republiky Irén Sárközy, Tibora Bastrnáka, Bélu Bugára a Pétera Vörösa na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov , tlač 1723.)
Matovič, Igor, poslanec NR SR (2014-11-10):
Pán minister, vyčítali ste kolegovi Mihálovi, že rozdával knižku Ako ušetriť pri platení daní a odvodov. Prezentovali ste to tak, že áno, vaši voliči to môžu pochopiť: to je ale sviňa, kukaj sa, on nahováral na to, ako ušetriť pri platení daní a odvodov. A ja sa vás pýtam, čo je potom daňový poradca? Ktorýkoľvek, tie tisícky daňových poradcov, ktorí sú na Slovensku. Čo tí ľudia robia? Neradia náhodou, ako ušetriť pri platení daní a odvodov? Ak teraz ste mali problém s tým, že toto niekto robí, pri Mihálovi, tak nechápem, prečo ste nepredložili návrh zákona na zákaz daňových poradcov. Tým pádom podľa vás je to protištátna činnosť, je to trestné a nemal by to nikto robiť. Ani minister Mihál, ale ani nikto iný, žiaden ďalší daňový poradca. Jednoducho tá logika mi tu chýba. Možno iba to, že teda znova to bol nejaký populizmus pre ľudí, ktorí nechápu, o čo vlastne skutočne ide. A chcel by som len pripomenúť, znova hovoríte tu o nejakých príkladoch za ministra Mihála. Ale koho to tu teraz zaujíma? Vy vládnete. Rozsudok nad ministrom Mihálom, exministrom Mihálom, vydali ľudia pred dvomi rokmi a dnes sme za to trebárs v opozícii. Čiže nám to ľudia spočítali a my dnes ako opozícia to chceme spočítať vám, lebo ľudia, bohužiaľ, sa môžu vyjadriť k vám iba raz za štyri roky. Takže, prosím vás, k veci. Vaše vystúpenia, ktorékoľvek, kde hovoríte o hriechoch opozície, sú úplne, úplne od veci. My dnes sa bavíme o vašich hriechoch, za ktoré vás navrhujeme v mene ľudí odvolať. Celú vládu a teda na čele s Robertom Ficom. Takže, prosím vás, skúste naozaj k téme a nesnažte sa odpútavať stále pozornosť na niečo, čo s tým absolútne nesúvisí. A keď chcete za to odvolávať Mihála, tak dajte teda podľa zákona nejakého, návrh na jeho odvolanie. Neviem, aký zákon na to existuje.
Mikloš, Ivan, podpredseda vlády a minister financií SR (2011-10-18):
Ďakujem. Vážený pán predseda, vážené pani poslankyne, páni poslanci, predložený návrh na skrátené legislatívne konanie o vládnom návrhu zákona o osobitnom odvode vybraných finančných inštitúcií a o doplnení niektorých zákonov, sa predkladá za účelom čo najskoršieho zavedenia mechanizmov podieľania sa finančných inštitúcií na nákladoch kríz a ochrane stability finančného systému. V tejto súvislosti je potrebné podľa § 89 ods. 1 zákona Národnej rady Slovenskej republiky. (Prerušenie vystúpenia predsedajúcim.)
Jurinová, Erika, podpredsedníčka NR SR (2015-03-19):
Ďakujem pekne. Dala by som ešte teraz možnosť prihlásiť sa do rozpravy k tomuto bodu ústne. Uzatváram možnosť prihlásiť sa do rozpravy. Do rozpravy je prihlásená pani poslankyňa Mezenská. Prerušujem rokovanie o tomto bode programu a budeme pokračovať o dve minútky hlasovaním. (Dvojminútová prestávka.) (Po prestávke.)
Klus, Martin, podpredseda NR SR (2019-10-18):
Pán poslanec Maďarič s reakciou na faktické poznámky.
Grendel, Gábor, podpredseda NR SR (2023-03-30):
V rozprave teraz vystúpi pán poslanec Igor Matovič.
Muňko, Dušan, poslanec NR SR (2010-07-08):
Sľubujem. (Potlesk.)
Dostál, Ondrej, poslanec NR SR (2018-10-24):
Pani poslankyňa Žitňanská, teda neviem, či som dobre počul, ale povedali ste, že ten návrh, s ktorým vystúpi niekto z poslancov SMER-u zrejme čoskoro, ste si mohli prvýkrát na papieri prečítať až včera večer. No tak to ste mali asi šťastie, lebo teda my ostatní sme si ho mohli prečítať až pred pár minútami, keď bol zverejnený na webe Národnej rady. A teda ja som aj veľmi zvedavý na reakciou pána ministra na tento návrh, keď teda vyčítal nám, že sme neskoro prišli s naším návrhom, čo môžem tie, ešte aj opakovane nasypať popol na hlavu za to, že sme to nedodali, nedodali načas, ale ide napospol o veci, ktoré boli dávno niekoľko mesiacov diskutované, navrhované, navrhované právnikmi, navrhované mimovládnym sektorom, navrhované opozičnými stranami, hovorilo sa o nich v prvom čítaní. A tuto je nejaký, objavuje sa nejaký návrh, ktorý ešte zásadnejším spôsobom ako, ako všetky opozičné návrhy mení spôsob voľby ústavných sudcov. Tá idea sa objavila niekde na pôde strany SMER-u, a teda pán poslanec Madej na rokovaní ústavnoprávneho výboru prišiel s nejakým návrhom, ale ten návrh, ktorý tu dnes máme, je ešte niečo iné, je ešte upravený aj oproti tomu, o čom sa hovorilo, hovorilo doteraz, zásadným spôsobom mení voľbu alebo kreovanie Ústavného súdu a bude predložený nie na výbore a v spoločnej správe, dokonca ani nie medzi písomne prihlásenými, ale až, až v tej časti rozpravy, keď sa budú, budú poslanci hlásiť ústne. Tak to ma teda veľmi zaujíma, že či toto je ten správny spôsob, akým sa má meniť ústava.
Vančo, Branislav, poslanec NR SR (2024-02-02):
Ďakujem za slovo, pán predsedajúci. Ďakujem pánovi poslancovi Krúpovi, za, za jeho vystúpenie. Ja by som sa možno venoval jednej veci, teda pánovi podpredsedovi Dankovi a jeho kauze, pretože je tri týždne od, od tej nehody, odvtedy je jasné a teda sám pán Danko sa priznal, ako sa to stalo, že to neohlásil, vieme, že to bolo v rozpore so zákonom, teda nepočkal tam. Koalícia nám vyčíta, že my sme ho odsúdili. No nikto ho neodsúdil, on sa ku všetkému priznal, čiže sú tam aj kamerové záznamy, ktoré teda má polícia k dispozícii, a ja sa pýtam, že ako je možné, že vyšetrenie dopravnej nehody, kde je známy vinník aj okolnosti, sú tam kamerové záznamy, trvá tri týždne. Ako je to možné? No je to možné len tak, že ide o podpredsedu Národnej rady, jedného z lídrov koalície a preto sa to očividne hrá dostratena. To je spravodlivosť, ako si predstavuje koalícia. Uplatňovanie spravodlivosti voči bežným ľuďom. Ako si spomenul, Juraj, tam je to jasné. Podľa mňa tri dni by to trvalo maximálne, aj s víkendom, u pána Danka za tri týždne sa nevie, ako sa ukončilo vyšetrovanie, a možno sa to nebude vedieť ani o mesiac, ani o dva, ani o pol roka, lebo, lebo je podpredseda Národnej rady. Toto nie je spravodlivosť a takto vyzerá aj návrh novely Trestného zákona, ako budovanie spravodlivosti iba pre vyvolených.
Laššáková, Jana, podpredsedníčka NR SR (2014-07-03):
Teraz dávam slovo členke výboru pre hospodárske záležitosti poslankyni Lei Grečkovej, aby informovala Národnú radu o výsledku prerokovania návrhu vlády vo výbore. Nech sa páči, pani spravodajkyňa.
Grendel, Gábor, podpredseda NR SR (2023-06-20):
Vyhlasujem rozpravu za skončenú. Chce k rozprave zaujať stanovisko pán minister ako navrhovateľ? Áno. Nech sa páči, od rečníckeho pultu.
Matovič, Igor, poslanec NR SR (2023-11-16):
Dobrý večer, poprosím si faktické, určite bude na čo reagovať. (Smiech.) Som rozmýšľal čo, čo vlastne povedať, ja som vlastne to, čo som povedať chcel, tak už som povedal v úvode, ale potom mi tam pristál na stole taký pekný červený papierik, vlastne ono pozor, to je asi vizuálna pomôcka, to asi je zakázané, že? Tak ja to, nebudem vám to ukazovať, dobre, lebo to máme také móresy od času, kedy tu bol predsedom istý, istý Andrej Danko. Neviem, čo robí v týchto chvíľach alebo v týchto dňoch, ale bol to taký mysliteľ, ktorý zaviedol také pravidlá, že zakázal poslancom používať názorné pomôcky, lebo sa ich veľmi obával, lebo svojho času, neviem, či si to pamätáte, to bola taká kauza o, neviem, jak sa to teraz volá, o výložkách, tak zrazu sa celé Slovensko dozvedelo, že zneužil to, že mal svojho ministra obrany, tak si vybavil, že on sa stane kapitánom. A ja som si myslel, že keď sa to tak nejak zverejní, tak on vlastne potom bude sa hanbiť za to a nejako tú autokorektúru spustí. A on bol fakt na to hrdý, tak som spravil tlačovku, kde som mu také dve vizuálne pomôcky ukazoval. Na jednej vizuálnej pomôcke bola fotografia kapitána, ktorý hodnosť kapitána dostal potom, jako stúpil v Afganistane na mínu, a bol to Slovák zo slovenskej armády, vojak slovenskej armády alebo slovenských ozbrojených síl a až in memoriam dostal tú hodnosť kapitána, čiže až stratou svojho života si to zaslúžil. A druhý kapitán na druhej fotke bol presne, prepáčte, že som zabudol meno, ale bol to zase jediný preživší pri havárii pri Hejciach, kedy teda pred približne už skoro možno dvadsiatimi rokmi padli naši vojaci, keď sa vracali, myslím, že z Kosova, z misie. A ten takisto dostal potom po pár rokoch hodnosť kapitána. Ja som potom išiel na jeho tlačovú konferenciu, keď tento mysliteľ si v bezpečí svojej kancelárie, hore ako predseda Národnej rady, zvolal tlačovú konferenciu a chcel reagovať na to, že ale predsa on si to zaslúži. A keď predo mnou boli kamery, najprv mňa tam ani nechceli vpustiť, potom som im vysvetlil, že však vlastne poslanec asi by mohol mať vstup na tlačovú konferenciu primus inter pares, čiže prvého medzi rovnými, čiže predsedu Národnej rady, tak potom ma tam horko-ťažko pustili. No a potom, keď si to tak predstavíte, že pred vami sú kamery, všetky sú natočené smerom tam, kameramani natočení smerom tam, novinári natočení smerom tam a jediný, kto sa vám do očí pozerá, je vlastne ten predseda, ten kapitán a vy teraz mu v polovičke tlačovej konferencii, kde v priamom prenose ho dáva, tuším, TA3-ka, vytiahnete tie dve fotky tých dvoch kapitánov, tie dve vizuálne pomôcky. Na jednej skutočný kapitán, ktorý si to zaslúžil až potom, keď vstúpil na mínu, a na druhej potom, keď jediný prežil pán lietadla. A ten dilinko, keď poviem, oproti vám pozerá vlastne na tie fotky tých dvoch skutočných kapitánov a toto keď zbadal, tak ho to nejako vykoľajilo, že vtedy nastala tá pamätná chvíľa, že pobozkal tie výložky. Iba to som vám chcel, vám, novým poslancom, prepáčte, pri tejto príležitosti pripomenúť, ako sa mohlo stať, že vlastne niekto zakázal vizuálne pomôcky... (Prerušenie vystúpenia predsedajúcim.)
P. Paška, predseda NR SR: (2008-07-02):
Pán predseda, je to na mne. Dobre? Ja zvolám grémium, keď uznám za vhodné. Takže budeme pokračovať teraz v rozprave. Pán spravodajca, ďakujem vám pekne. Ďakujem pekne. Už sme odhlasovali, čo bolo potrebné. (Smiech v sále.) Na tabuli ešte svietia procedurálne návrhy. Takže skúsme ešte ďalej. Pán poslanec Janiš, ešte máte jeden procedurálny návrh? Dúfam, že vám bude fungovať mikrofón, aby som nebol zase ten najväčší nepriateľ demokracie. Ale počítače skutočne neviem ovládať. Pán Janiš, dačo by ste s tým mali robiť. Skúste z miesta, buďte taký láskavý. Buďte taký láskavý niekde z miesta iného. Tak ako to určuje zákon. Skúste. Zapnite pána poslanca Janiša. (Hlasy z pléna.) Pán poslanec, nemohol by niekto iný za vás? Poprosím vás, pán poslanec, vráťte sa do svojej poslaneckej lavice. Sme v procedurálnom návrhu. Poprosím technikov, aby vydali náhradnú kartu. Nech sa páči, zaujmite miesto a budeme pokračovať. Pán Lipšic a pán poslanec, keď vám dajú náhradnú kartu, pravdepodobne ide o, neuveríte, technický problém. Takže, pán poslanec Lipšic, nech sa páči. Nejde? Technici, môžem vás poprosiť? Technika. No, to mi nikto neuverí, že to nebolo naaranžované. Pán poslanec Janiš, ja vás poprosím, keby ste boli taký láskavý a išli do svojej lavice. Dobre? Miesto, ktoré ste zaujali, je v zákone veľmi jasne špecifikované, aký spôsob prejavu je možné z neho predniesť. Takže vás poprosím, procedurálny návrh z miesta. (Hlas v sále.) Pán poslanec, poprosím ťa, počkáme, pravdepodobne ide o technický problém. Buďte taký láskavý. Ja viem, že niekedy máte problém s tými zákonmi, ale dnes ich skúste rešpektovať. Máme zákon. Buďte taký dobrý na miesto. Dobre? Lebo odtiaľ... Pokiaľ nechcete do rozpravy a ja som žiadnu rozpravu neotvoril, buďte taký láskavý. Je mi to ľúto a ospravedlňujem sa, samozrejme, všetkým aj novinárom, ale je to tak. Vedecko-technická revolúcia zúri a niekedy nás tá technika ovláda. Páni technici, už to pôjde? Vyhlasujem desaťminútovú prestávku. (Prerušenie rokovania o 17.30 hodine.) (Pokračovanie rokovania o 17.45 hodine.)
Figeľ, Ján, podpredseda NR SR (2013-01-29):
Ďakujem pekne. Nech sa páči, pán minister, zaujať miesto pre navrhovateľa. Dávam teraz slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Viliamovi Holevovi. Nech sa páči.
Vašečka, Richard, poslanec NR SR (2016-11-28):
Ďakujem za slovo. Chcem poďakovať kolegovi pánovi poslancovi Krajčimu za jeho príspevok, v ktorom vidieť to, že je veľmi dlhý čas činný v tejto oblasti, kde sa pomáha ľuďom, kde sa rozvíjajú rôzne sociálne aktivity. Ja by som ho len doplnil. Jeden môj sused je riaditeľom diecéznej charity v Žiline a tiež hovorí, že mnohokrát tá snaha o určitú takú prísnosť a dôslednosť v niektorých tých predpisoch spôsobuje, že ľudia, ktorí žijú naozaj v hrozných podmienkach zdravotných, hygienických a tak ďalej, tak ak im chceme zlepšiť život, tak zrazu sa vyžadujú podmienky, ktoré sú kdesi na úplne opačnom spektre, absolútna nejaká zdravotná nezávadnosť, sterilita a tak ďalej a je to vlastne problém. Čiže myslím si, že treba sa pozerať aj na tú prax, v ktorej pán poslanec Krajči má bohatú skúsenosť a mnohí ďalší ľudia, a skúsiť nájsť riešenie, ktoré je dostatočne bezpečné a zároveň ale výrazne zlepšuje kvalitu života tých ľudí, ktorým je táto pomoc určená. Ďakujem veľmi pekne.
P. Hrušovský, predseda NR SR: (2004-02-05):
M. Maxon, poslanec: Možnože pán poslanec Galbavý chce symbolizovať túto diskusiu tým, že konzumuje slovenské potraviny. Dámy a páni, možno jednu-dve poznámky ešte. A v tom nemáme zatiaľ zhodu, pokiaľ sa týka tých koncepčných prúdov slovenského poľnohospodárstva. Už nejdem hovoriť o metódach centrálneho plánovania slovenského poľnohospodárstva, ale, pán minister, v spoločnej poľnohospodárskej politike sa poľnohospodárska výroba veľmi presne a exaktne plánuje, plánuje sa inými metódami, ako bola metóda centrálneho plánovania. Vy sám ste povedali, že sú to kvóty, sú to iné nástroje na to, aby krajina bola riadnym spôsobom využívaná, aby tá dôchodková situácia poľnohospodárov bola primeraná. Dámy a páni, v závere by som teda chcel skonštatovať, že v rozprave vystúpili 4 poslanci, 4 z nich predložili skoro totožné návrhy, aby Strednodobá koncepcia pôdohospodárskej politiky na roky 2004 až 2006 bola predkladateľovi vrátená na prepracovanie. Ja som teda ešte vystúpil s jedným uznesením, ktoré, predpokladám, máte k dispozícii v súvislosti s požiadavkou na vládu Slovenskej republiky, ale pri hlasovaní s obsahom tohto uznesenia vás oboznámim. Ďakujem pekne, pán predseda, skončil som.
Pčolinský, Peter, podpredseda NR SR (2023-03-28):
Pán poslanec Pollák, nevyrušujte, lebo vás vykážem z rokovacej sály, prídete o 50 % platu. Teraz poprosím pani spravodajkyňu, pána spravodajcu...
D. Lipšic, poslanec: (2009-10-30):
Vy hovoríte o tom, že nemáme nejaký zvlášť vysoký deficit, ale koľko budú reálne deficity v jednotlivých rezortoch – v školstve, v zdravotníctve, ale aj v justícii? Vy nebudete vedieť zaplatiť znalcov a advokátov. Aká sekera čaká budúcu vládu, aby vykryla to, čo vy dnes reálne rezorty zadlžíte? A posledná poznámka. Zhodneme sa asi na tom, že pokiaľ chce vláda riešiť krízu, musí vedieť, že existuje. Váš predseda vlády koncom minulého roku povedal, že Slovenska sa kríza nedotkne. Začiatkom roku tvrdil, že Slovensko bude mať najvyšší ekonomický rast. Na jar tvrdil, že budeme mať najnižší výpadok v ekonomike, najnižší pokles. Bol vedľa aj koncom minulého roku, bol vedľa aj v januári, bol vedľa aj v marci. Ak neviete, aký bude dopad krízy na Slovensko, ako chcete riešiť tie dopady, keď nemáte ani bledomodrý šajn, váš šéf nemá bledomodrý šajn o tom, aké budú dopady krízy na Slovensko?
Simon, Zsolt, poslanec NR SR (2015-09-23):
Ďakujem pekne. Pán kolega Lebocký, veľmi dobre vieš, že návrh riešenia vzišiel z diskusie, ktorý bol na výbore. Ja som tento návrh vtedy, vyplývajúc z tej diskusie, ktorý bol, som navrhol. Preto som to sem doniesol. Áno, tento problém je hlbší a neni to dnešný a neni to výmysel pána ministra, ja to chápem, ja som preto prišiel aj s návrhom riešenia, aby bolo jasné, že tam, kde hospodária Štátne lesy, na tom území spravujú Štátne lesy, tam, kde nehospodária, zabezpečuje Štátny vodohospodársky podnik. Šmitec, jednoduché riešenie. Netreba hľadať, netreba povedať, že tento kanál alebo tento drobný vodný tok áno, tento vodný tok nie, je to oveľa jednoduchšie, jasnejšie vymedzuje hranice a ja si myslím, že je to dobré riešenie a mali by ste zvážiť jeho prijatie. Pán kolega Hlina, áno, je to tak. Meníme zákon do podoby, ako robili zákony za tvrdého socializmu, a šliapu po vlastníckych právach. Podľa mňa nie je možné takýmto spôsobom dnes pristupovať k riešeniu tejto otázky. Práve preto štátny podnik Hydromeliorácie mal jednu z úloh v predchádzajúcom období, aby vysporiadaval majetkoprávne tieto kanály, aby bolo možné pristúpiť k jeho riešeniu. Áno, nie sú na to, neni na to dostatok prostriedkov. Ale nie je riešenie, že dnes sfunkčníme tie kanály, že pôjde cez súkromné pozemky a obmedzia. Ja by som si chcel predstaviť pána ministra, keď jemu cez jeho pozemky postavia kanál a on pomaly o tom nebude ani vedieť. Ďakujem.
Danko, Andrej, podpredseda NR SR (2024-05-02):
Pán poslanec Sabo.
Jurinová, Erika, podpredsedníčka NR SR (2013-12-11):
Poprosím teraz do rozpravy pána poslanca Ľudovíta Kaníka.
M. Hort, podpredseda NR SR: (2008-11-05):
Pán minister a podpredseda vlády, keďže ste ma oslovili, tak vám len chcem povedať, že v tejto chvíli ste presne dokumentovali, prečo tu nemáme sedieť. Ďakujem pekne. Nech sa páči, pani spravodajkyňa.
Hattas, Marek, poslanec NR SR (2020-04-07):
Ďakujem za slovo. Podľa mňa je ten pozmeňujúci návrh v prijateľnej forme, podľa mňa tu nastal veľmi zdravý konsenzus. Áno, súhlasím s tým, že samospráva sa má spravovať sama, a, ale podľa mňa by to malo byť v rámci zachovania transparentnosti. To znamená, že preto tam nastali takéto, takéto úpravy. Ja pevne verím, že keď budeme predkladať ďalšie zákony ohľadom samospráv o tom, že chceme viacej právomocí aj viacej zdrojov pre mestá a obce, že sa budeme taktiež potom odvolávať na to, že samospráva sa má spravovať sama. Ďakujem.
Senko, Ján, poslanec NR SR (2013-09-03):
Pán predseda, prosím, dajte hlasovať o jedinej pripomienke pána prezidenta s odporúčaním gestorského výboru neschváliť.
Náhlik, Peter, poslanec NR SR (2016-11-22):
Dajte, prosím, hlasovať o návrhu zákona ako o celku s odporúčaním gestorského výboru schváliť.
Jurinová, Erika, podpredsedníčka NR SR (2014-04-02):
Ďakujem pekne, pani predsedajúca. Ocenila by som to, že vašou snahou naozaj bolo naznačiť motiváciu ľudí, ktorí by mali žiadať o akýkoľvek príspevok. To je veľké pozitívum tohto návrhu. Z väčšej časti s tými návrhmi aj súhlasím, ale čo ma veľmi vyrušuje, tak to je článok II, kde uvádzate motiváciu pri poskytnutí materského a rodičovského príspevku, mne vyslovene vadí, že rodičovský príspevok obmedzujete na štyri deti. V tomto prípade ste sa rozhodli, že proste aj rodičov, ktorí si plnia svoje povinnosti, idete postaviť do pozície, že bude z vás ešte chudobnejšia rodina. Čiže namiesto toho, že sa idete starať o viac detí, budete, bohužiaľ, chudobnejší. To sa mi nezdá správne a rovnako nevidím, alebo teda beriem motiváciu v tom duchu, keď sa bavíme o poskytovaní ústavného práva na vzdelanie, chápem, že neberiete ako správne, že by mali byť odmeňovaní za to, že si plnia svoju ústavnú povinnosť, toto je samozrejmé, ale nevidím možnože ako najlepšie riešenie dať motiváciu do snahy žiakov mať čo najlepšie výsledky. Alebo v normálnej spoločnosti by som to prijala, ale ako motiváciu naozaj, keď to zameriam na rómsku populáciu, tak podľa mňa výsledok nebude taký, ako očakávame. Takže nepáči sa mi ani ten spôsob, ktorý je nastavený teraz – všetkým rovnako... (Prerušenie vystúpenia časomerom.)
Blanár, Juraj, podpredseda NR SR (2021-12-08):
Ďalší v rozprave vystúpi pán poslanec Miroslav Suja. (Reakcia navrhovateľa.) Ešte predtým požiadal o slovo pán navrhovateľ, ktorému udeľujem slovo. Nech sa páči.
S. Janiš, poslanec: (2010-01-20):
Traktor nemusí mať OBU jednotku. Musí mať OBU jednotku. Chodí po cestách I. triedy, vyjadrenie Národnej diaľničnej spoločnosti, musí mať OBU jednotku. Musí! Keď bude orať, a si ju nechá pustenú, no tak zaplatí mýta viac, ako minie nafty pri oraní. Alebo sa vymedzí nejaký úsek vedľa cesty, že tuto už nesmieš orať, lebo tu už ťa sníma, budeš platiť. 4,8 mld. príjem z mýta je odhad váš; 4,8 mld. príjem z mýta je váš odhad, nie môj. Váš odhad. Ale to, že zaplatíme v roku 2012 alebo 2013 3,5 mld. SkyTollu, to má v ponuke. To má v ponuke. Keď odpočítame spotrebnú daň, tak je úplne jasné, že sme v mínuse. Ako my môžeme tu niečo bojkotovať? Prosím ťa, my tu malá opozícia môžeme niečo bojkotovať, vaše návrhy?! Schválite si, čo chcete. A ku kolegovi Jarjabkovi, tak tebe sa čudujem. To prvýkrát poslanec SMER-u verejne obhajuje nadnárodné spoločnosti. Prečo neobhajuješ slovenských autodopravcov? Ty obhajuješ nadnárodné spoločnosti? (Potlesk.)
P. Markovič, poslanec: (2009-11-03):
A nemôžem súhlasiť s tým, že je to akokoľvek priorita pre túto vládu, a najmä pre stranu SMER, ktorá, no, riadi, povedzme, že riadi ministerstvo zdravotníctva, keď každý občan dnes dopláca 6 600 korún na zdravotníctvo. Tak o akej priorite to tu hovoríme.
Žiga, Peter, podpredseda NR SR (2023-12-07):
Ďakujem pekne, pán spravodajca, zaujmite miesto pre spravodajcov. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak, končím možnosť prihlásiť sa do rozpravy ústne a vyhlasujem všeobecnú rozpravu za skončenú. Chcem sa opýtať či chce navrhovateľ zaujať stanovisko, nechce, keďže nebola rozprava, predpokladám, a spravodajca taktiež nie. Ďakujem pekne. Prerušujem rokovanie o tomto bode programu. Ďalším bodom, ďalším bodom programu je prvé čítanie o vládnom návrhu zákona, ktorým sa mení zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona má číslo tlače 86. Návrh na jeho pridelenie na prerokovanie výborom je v rozhodnutí č. 95. Prosím pani ministerku zdravotníctva Zuzanu Dolinkovú, aby vládny návrh zákona uviedla. Nech sa páči, pani ministerka. (Rokovanie o vládnom návrhu zákona, ktorým sa mení zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 86.)
Kollár, Boris, predseda NR SR (2021-06-29):
Prosím, prezentujme sa a hlasujeme. (Hlasovanie.) Prítomných 136, za 19, proti 28, zdržalo sa 88, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona. Ďalej prosím predsedu výboru pre obranu a bezpečnosť poslanca Juraja Krúpu, aby uviedol hlasovanie o bode 67 schváleného programu, ktorým je prvé čítanie o návrhu poslanca Valáška na vydanie zákona, ktorým sa mení a dopĺňa zákon č. 46/1993 Z. z. o Slovenskej informačnej službe (tlač 588). Nech sa páči, pán poslanec, máte slovo. (Hlasovanie o návrhu poslanca Národnej rady Slovenskej republiky Tomáša Valáška na vydanie zákona, ktorým sa mení a dopĺňa zákon Národnej rady Slovenskej republiky č. 46/1993 Z. z. o Slovenskej informačnej službe v znení neskorších predpisov , tlač 588.)
Jurinová, Erika, podpredsedníčka NR SR (2015-11-24):
Prepáčte, pán poslanec, iba pripomínam, že je 17.00 hodina...
Paška, Pavol, predseda NR SR (2013-09-03):
(Hlasovanie.) 146 prítomných, 108 za, 1 proti, 37 sa zdržalo. Návrh sme postúpili do druhého čítania.
P. Hrušovský, predseda NR SR: (2004-06-17):
Ďakujem pánovi podpredsedovi vlády za uvedenie návrhu a zároveň ho prosím, aby uviedol z poverenia vlády vládny návrh zákona, ktorým sa mení a dopĺňa zákon Slovenskej národnej rady č. 51/1988 Zb. o banskej činnosti, výbušninách a o štátnej banskej správe v znení neskorších predpisov a o zmene a doplnení niektorých zákonov , ktorý prerokúvame ako tlač 705. Nech sa páči, pán podpredseda vlády. P. Rusko, podpredseda vlády a minister hospodárstva SR: Ďakujem pekne. Vážený pán predseda, vážené pani poslankyne, vážení páni poslanci, vláda Slovenskej republiky dňa 19. mája prerokovala a schválila návrh zákona, ktorým sa mení a dopĺňa zákon Slovenskej národnej rady o banskej činnosti, výbušninách, o štátnej banskej správe v znení neskorších predpisov a o zmene a doplnení niektorých zákonov. Predložená novela zákona vytvára rovnaké podmienky na podnikanie pri banskej činnosti a činnosti vykonávanej banským spôsobom pre zahraničné fyzické osoby a právnické osoby a pre slovenské fyzické osoby a právnické osoby v rámci uznávania kvalifikácie. Novela zákona odstraňuje takisto prekážky voľného pohybu tovaru, predovšetkým výbušnín, ale aj prekážky voľného pohybu podnikateľských subjektov. Návrh zákona podrobnejšie upravuje náležitosti potrebné na vydanie banského oprávnenia a oblasť uvádzania výbušnín a pyrotechnických výrobkov na trh. Súčasne upravuje doterajšie znenie fakultatívnych možností konania špecializovanej štátnej správy na obligatórne povinnosti, čo znamená, že obvodné banské úrady a Hlavný banský úrad, ak podnikatelia splnia všetky náležitosti ustanovené zákonom, musia dostať banské oprávnenia a všetky ďalšie povolenia zákonom vyžadované. Zmenou fakultatívnych ustanovení na obligatórne ustanovenia sa zabráni možnému korupčnému konaniu zástupcov orgánov špecializovanej štátnej správy. Predložený návrh zákona zosúlaďuje doterajšie znenie zákona so zákonom č. 264/1999 o technických požiadavkách na výrobky a o posudzovaní zhody v znení neskorších predpisov, pričom reaguje na smernicu Rady 93/15/EWG z 5. apríla 1993 a na smernicu 2004 57 EC z 23. apríla 2004, ktoré upravujú technické požiadavky a postup posudzovania zhody na výbušniny na citlivé použitie. V dôsledku zapracovania požiadaviek upravených v uvedených smerniciach sa Hlavný banský úrad a obvodné banské úrady stávajú orgánmi špecializovanej štátnej správy zodpovednými za pohyb výbušnín a pyrotechnických výrobkov na území Slovenskej republiky, ale aj v rámci tranzitného pohybu v krajinách Európskej únie. Vážený pán predseda, vážené pani poslankyne, vážení páni poslanci, dovoľujem si vás požiadať o podporu tohto zákona. Ďakujem.
Zmajkovičová, Renáta, podpredsedníčka NR SR (2012-12-11):
Pán poslanec Mikloš s reakciou.
Choma, Igor, poslanec NR SR (2019-01-31):
Ďakujem pekne. Pán predsedajúci, v rozprave nevystúpil žiaden poslanec. Dajte, prosím, hlasovať o tom, že Národná rada sa uzniesla prerokovať predložený návrh v druhom čítaní.
Jurinová, Erika, podpredsedníčka NR SR (2014-12-03):
Ďakujem pekne, pani spravodajkyňa, otváram rozpravu, do ktorej som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Do rozpravy je prihlásený jeden pán poslanec. Uzatváram možnosť prihlásiť sa a dávam zároveň slovo pánovi poslancovi Zsoltovi Simonovi.
P. Hrušovský, predseda NR SR: (2005-06-30):
(Hlasovanie.) 135 prítomných, 44 za, 50 proti, 38 sa zdržalo, 3 nehlasovali. Návrh sme neschválili. Poprosím vás o ďalší návrh na hlasovanie. M. Majdová, poslankyňa: Ďalší pozmeňujúci návrh pána poslanca Pašku obsahuje celkovo tri body. Všetky tri body sú nad rámec zákona. Pán minister...
Osuský, Peter, poslanec NR SR (2020-03-24):
Ďakujem pekne. Pán kolega, tuná pán poslanec Žiak sa toho trochu dotkol. Ja som bol zrejme prvý na Slovensku, ktorý venoval dizertačnú prácu HIV infekcii a niečo o tom viem. A tak ako on povedal, pre HIV infekciu okrem počiatočných období, keď to bolo niekedy tragickým osudom hemofilikov a ľudí, ktorí dostali poúrazovú transfúziu, prípadne ľuďom, ktorí v rámci nejakej terapie dostávali krv, ktorá ešte vtedy nebola vyšetrovaná, takou obeťou je pre niektorých, ktorí si pamätajú, legendárny čierny prvý víťaz Wimbledonu Arthur Ashe, Američan, ktorý tiež takto zomrel. Pre všetkých ostatných platilo to, čo povedal kolega Žiak. Preto, aby ste dostali HIV infekciu, ste museli niečo osobne urobiť na rozdiel od koronavírusu, kde stačí stáť v trolejbuse vedľa človeka, ktorý ho na vás pustí. A v tomto zmysle by som chcel len povedať k tej štatistike, ktorú ste uviedli, také jedno všeobecné pravidlo, ktoré platí v medicíne, ale i humánne. Každá štatistika je číslo. Ale v momente, keď na intersticiálnu pneumóniu zomrie vaša matka, tak to číslo nie je celkom len číslo.
Matej, Ondrej, poslanec NR SR (2012-02-29):
Ja som dal návrh, aby ste ukončili rozpravu v treťom čítaní, lebo ste ju otvorili. Následne ste zistili, že sa tu prijali zmätočné pozmeňovacie návrhy na základe námietky. Nebolo na stole žiadne riešenie a ja som dal návrh hlasovať ukončiť rozpravu v treťom čítaní, ako malo byť ihneď, a hlasovať o zákone ako celku, aby sme tu nekryli a nehľadali riešenia, keď vedome poslanci Národnej rady dvakrát hlasovali po upozornení predkladateľom a spravodajcom zmätočne. Ďakujem.
M. Číž, podpredseda NR SR: (2007-02-09):
Vážené kolegyne, takže prerušujem rokovanie o tomto bode programu. Tým sme vyčerpali všetky body, ktoré sme si schválili ako súčasť programu 7. schôdze Národnej rady Slovenskej republiky. Vážené kolegyne, zostáva nám posledný bod rokovania 7. schôdze Národnej rady a to je hlasovanie. Predsa len vzhľadom na to, že diskusia bola dlhšia, ako sme pôvodne predpokladali, tak myslím si, že je... (Hlasy z pléna.) Áno, ešte, pardon, najprv dám teda priestor pre procedurálny návrh. Nech sa páči, pán poslanec Rafaj.
Klus, Martin, podpredseda NR SR (2019-11-27):
Prosím spravodajcu z výboru pre financie a rozpočet pána poslanca Eduarda Adamčíka, aby podal správu o výsledku prerokovania návrhu vo výbore.
P. Hrušovský, predseda NR SR: (2004-05-13):
K. Ondriaš, poslanec: Ďakujem za odpoveď. Pán premiér, vy si uvedomujete, že svojím podpisom a svojím prejavom ste urazili viac ako milión komunistov, ktorí bojovali proti fašizmu a vlastne mu zabránili, aby ovládal svet? Ďakujem.